რა? სად? როდის? (ტელეგადაცემა)
სატელევიზიო რა? სად? როდის? — ინტელექტუალური თამაშის „რა? სად? როდის?“-ის ქართული სატელევიზიო ნაირსახეობა, როდესაც მოაზროვნეთა გუნდი თამაშობს ტელემაყურებლების წინააღმდეგ. საქართველოს კლუბი „რა? სად? როდის?“ დაარსდა 1994 წლის დეკემბერში. სხვადასხვა დროს ქართულ ტელეეთერში გადიოდა „რა? სად? როდის?“ ფორმატის 4 პროექტი: 1996–1999 — სახელმწიფო ტელევიზიის I არხი 2000–2002 — მე-9 არხი 2008–2016 — რუსთავი 2 2019–დღემდე — საქართველოს პირველი არხი 1996–2002 წლებში უძლიერეს ინტელექტუალებს ენიჭებოდათ ტიტული „მოაზროვნე“ და გადაეცემოდათ „ბრინჯაოს მოაზროვნე“. 2008 წლიდან ტერმინი „მოაზროვნე“ დამკვიდრდა, როგორც რუსული „ზნატოკის“ ქართული ეკვივალენტი, ამიტომ ამჟამად სატელევიზიო რა? სად? როდის?-ის ყველა მოთამაშეს ეწოდება „მოაზროვნე“, საუკეთესოებს კი გადაეცემათ „ბროლის ბუ“.